東思誠

東思誠（），字進道，陝西西安府華州人，民籍，明朝政治人物。

 生平 
成化七年（1471年）辛卯科陝西鄉試第十六名舉人，十七年（1481年）中式辛丑科會試第二百五十一名，二甲第六名進士。官至吏部員外郎，弘治年間，因吉人案受牽連被貶《明史》（卷180）：吉人者，長安人。成化末進士，為中書舍人。四川饑，帝遣郎中江漢往振。人言漢不勝任，宜遣四使分道振，且擇才能御史為巡按，庶荒政有裨。因薦給事中宋琮、陳矞、韓鼎，御史曹璘，郎中王沂、洪鍾，員外郎東思誠，評事王寅，理刑知縣韓福及壽州知州劉概可使，而巡按則鼐足任之。璋遂草疏，偽署御史陳景隆等名，言吉人抵抗成命，私立朋黨。帝怒，下人詔獄，令自引其黨。人以鼐、璘、思誠、概、福對。璋又嗾御史陳璧等言：「璘、福、思誠非其黨，其黨則鼐、概及主事李文祥、庶吉士鄒智、知州董傑是也。概嘗饋鼐白金，貽之書，謂夜夢一人騎牛幾墮，鼐手挽之得不仆，又見鼐手執五色石引牛就道。因解之曰：『人騎牛謂朱，乃國姓。意者國將傾，賴鼐扶之，而引君當道也。』鼐、概等自相標榜，詆毀時政，請並文祥、智、傑逮治。」疏上，吉從中主之，悉下詔獄，欲盡置之死。刑部尚書何喬新、侍郎彭韶等持之，外議亦洶洶不平。乃坐概妖言律斬；鼐受賄，戍肅州；人欺罔，削籍；智、文祥、傑皆謫官。吏部尚書王恕奏曰：「律重妖言，謂造作符讖類耳。概書詞雖妄，良以鼐數言事不避利害，因推詡之。今當以妖言，設有如造亡秦讖者，更何以罪之？」帝得疏意動，命姑繫獄。既而熱審，喬新等言：「概本不應妖言律。且概五歲而孤，無兄弟，母孫氏守節三十年，曾被旌，老病且貧。概死，母必不全，祈聖恩矜恤。」乃減概死，戍海州。。

 家族 
曾祖東良惠，元知州；祖父東驥；父東有昇，縣丞 贈郎中。前母郭氏；母郭氏（封宜人）。慈侍下。兄東思孝、東思忠，弟東思恭。

参考文献

S
Category:華州人
Category:明朝吏部員外郎